### Beslutning

Godkendt.

### Sagsfremstilling

## Resume og sagens baggrund

Snertinge, [adresse], Føllenslev Energiselskab (SSF Energi) søger ved skrivelse af 9. juni 2022 om garanti for lån til byggekredit hos Kommune-Kredit på 3.323.250 kr. til finansiering af 3. etape vedr. diverse renoveringer og forbedringer på værket. Projektet forventes afsluttet i 2024, hvorefter endelig lånefinansiering forventes pr. 31. december 2024.

Ansøgning om kommunegaranti kræver Kommunalbestyrelsens godkendelse.

Lovhjemmel: Benjamin Brandt.

## Indstillinger

Direktøren indstiller, at:

1. der gives kommunegaranti for en byggekredit i [adresse] på 3.323.250 kr. til endelig finansiering senest 31. december 2024.
2. ansøgning om endelig lånefinansiering og indfrielse af byggekreditten fremsendes senest til behandling på Kommunalbestyrelsens møde i november 2024.
3. der vil blive beregnet garantiprovision på 0,55% af restgælden for nærværende og eksisterende lån pr. 31. december 2022 til betaling i december 2023.

## Behandling

Økonomiudvalget, Kommunalbestyrelsen

## Sagsfremstilling

SSF Energi, som blev indviet i 1995, igangsatte i 2019 et større renoverings- og forbedringsprojekt for værket. Projektet er delt op i 3 etaper, og de er nu nået til 3. og sidste etape som indeholder følgende renoveringer:

* Udskiftning af målere til digitale målere, så de kan fjernaflæses og opdage f.eks. ledningsbrud og unormalt forbrug hos forbrugerne
* Renovering af industritanke
* Renovering af de sidste varmevekslere – ikke alle kom med i etape 2.
* Renovering af læsse/losse hal
* Reetablering og overdækning af brakfilter, så det formindsker lugtgenerne væsentlig

SSF Energi oplyser, at der ved endelig lånefinansiering pr. 31. december 2024 forventes lånebehovet at udgøre 2.666.000 kr., idet der forinden forventes udbetalt moms i anlægsperioden samt tillæg af garantiprovision til Kalundborg Kommune.

*Garantiprovision:*

Garantiprovision vil blive opkrævet jf. de principper, som kommunalbestyrelsen godkendte på sit møde d. 31. maj 2018. SSF Energi har en behørig kreditvurdering, som udviser en ”stærk betalingsevne”, hvilket medfører en garantiprovision på 0,55%.

Garantiprovisionen vil således blive opkrævet årligt med 0,55% af restgælden pr. 31. december. Dvs. den samlede restgæld for *alle* SSF Energi´s lån – inkl. Nærværende kredit – vil blive opgjort pr. 31. december 2022.

*Udtalelse fra Plan og Byg:*

Ansøgningen har været til behandling i Plan og Byg, som oplyser, at der *ikke* er forhold, som kræver en varmeprojektgodkendelse.

## Økonomiske konsekvenser

Garantien får kun bevillingsmæssige konsekvenser for kommunen, såfremt SSF Energi ikke er i stand til at betale lånet. Garantien påvirker ikke den kommunale låneramme.

Kalundborg Kommune har pr. 31. december 2021 givet kommunegaranti for i alt 24.740.423,97 kr.

### Sagens forløb

17-08-2022 Økonomiudvalget
Anbefales.